CELEX: 62012CN0233
Language: mt
Date: 2012-05-14 00:00:00
Title: Kawża C-233/12: Talba għal deċiżjoni preliminari mressqa mit-Tribunale di La Spezia (l-Italja) fl- 14 ta’ Mejju 2012 — Simone Gardella vs Istituto nazionale della previdenza sociale (INPS)

21.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 217/11
            
         Talba għal deċiżjoni preliminari mressqa mit-Tribunale di La Spezia (l-Italja) fl-14 ta’ Mejju 2012 — Simone Gardella vs Istituto nazionale della previdenza sociale (INPS)
   (Kawża C-233/12)
   2012/C 217/22
   Lingwa tal-kawża: it-Taljan
   
      Qorti tar-rinviju
   
   Tribunale di La Spezia
   
      Partijiet fil-kawża prinċipali
   
   
      Rikorrent: Simone Gardella
   
      Konvenut: Istituto nazionale della previdenza sociale (INPS)
   
      Domandi preliminari
   
   
               (1)
            
            
               L-Artikoli 20, 45, 48 u 145 sa 147 TFUE u l-Artikolu 15 tal-Karta tad-Drittijiet Fundamentali tal-Unjoni Ewropea għandhom jiġu interpretati fis-sens li jipprekludu leġiżlazzjoni nazzjonali jew prattika amministrattiva nazzjonali li ma tippermettix ħaddiem ta’ Stat Membru jittrasferixxi fis-sistema ta’ pensjoni ta’ organizzazzjoni internazzjonali stabbilita fit-territorju ta’ Stat ieħor tal-Unjoni Ewropea, fejn jaħdem u fejn jinsab assigurat, id-drittijiet tal-pensjoni li huwa kiseb fis-sistema ta’ sigurtà soċjali tal-Istat tiegħu, fejn kien assigurat qabel?
            
         
               (2)
            
            
               Fid-dawl b’mod partikolari tar-risposta għall-ewwel domanda, it-trasferiment tad-drittijiet tal-pensjoni għandu jiġi reż possibbli anki fin-nuqqas ta’ ftehim speċifiku bejn l-Istat Membru ta’ oriġini tal-ħaddiem jew l-istituzzjoni ta’ pensjoni tiegħu, minn naħa, u l-organizzazzjoni internazzjonali, min-naħa l-oħra?